钦定古今图书集成/理学汇编/学行典/第252卷 > 陈善言
## 钦定古今图书集成/理学汇编/学行典/第252卷 > 陈善言

按《绍兴府志》：“陈善言，字惟忠，新昌人。幼丧母，日侍父
侧。颂读毕，执炊供甘旨，以悦其志。一时薄俗为所感
动，咸知兴起。从舟次携白金质货干买肆，及归货，而
贾者误以己金发之。旋舟次展视，知其赢数倍，亟往
还之。适过祖茔，见有盗山木者，善言沬趄不前。或趣
之，答曰：‘知而不究，是长盗也。究之则贫者可悯。吾佯
为不觉，俟其逸尔’。”年逾六旬，遘父丧，竟以哀毁卒。